Carl Schmidt

**Carl Schmidt** (1912–1989) var en tysk teolog og katolsk hjelpebiskop i Trier fra 1962 til 1981.
## Liv og virke
### Bakgrunn
Carl Schmidt ble født i Saarområdet av gruvearbeideren Christian Schmidt og hans hustrue Margarethe, født Lutsch. Faren hans falt i strid ved fronten i Lothringen i 1914, det første året av første verdenskrig. Schmidt vokste opp i Bliesransbach nær Saarbrücken, og moren hans gjorde det mulig for tiåringen å begynne på seminaret i Trier i 1923. Etter å ha fullført videregående skole studerte han ved seminaret i Trier.

### Prest
Den 2. august 1936 ble han ordinert til prest av erkebiskopen av Trier, Franz Rudolf Bornewasser. Etter tre år som kapellan i Bad Kreuznach fikk Schmidt muligheten til å studere historie og fremmedspråk i Göttingen. I september 1940 ble han Caritas–direktør i Saarbrücken, to år senere kapellan i Gersweiler og vikar i Saarbrücken. I 1953 ble han utnevnt til sogneprest i Wemmetsweiler, og i 1956 til sogneprest i Saarbrücken.

### Hjelpebiskop i Trier
Den 8. juli 1962 utnevnte pave Johannes XXIII Schmidt til hjelpebiskop i Trier og titulærbiskop av *Thasus*. Biskop Matthias Wehr ordinerte ham til biskop den 9. september samme år. Medkonsekrerende var biskopen av Luxembourg, Léon Lommel, og hjelpebiskop Bernhard Stein i Trier. 

Biskop Schmidt deltok i alle fire sesjoner i Det andre Vatikankonsil som konsilfader.

Han ble formann for den bispedømmelige Caritas–foreningen i 1963, biskoppelig vikar i 1966 og domkirkedekan i 1967. Han utførte spesielle tjenester for å hjelpe i Bolivia og for lekmannsorganisasjonen i Trier bispedømme. 

Han ble løst fra sine plikter som hjelpebiskop den 1. oktober 1981.

Den 11. mars 1989 døde han; han gravlagt i hjelpebiskopenes kapell tilknyttet Trier domkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Aloisius Muench (1889–1962) *1935
* Biskop Matthias Wehr (1892–1967) *1951
* Biskop *Carl Schmidt* (1912–1989) *1962

## Litteratur
* 
* Heinz Monz (Hrsg.) und Martin Persch (Autor): *Schmidt, Carl*, I: *Trierer Biographisches Lexikon*, Wissenschaftlicher Verlag Trier, 2000, ISBN 3-88476-4004, s.&nbsp;407.
* Pfarrbrief der Pfarrei Saarbrücken–St. Johann, Nr. 9 vom 15. September 1962
## Referanser